د ۲۰۱۹ کال کرکټ نړیوال جام افغانستان ته راوړل شو
د کرکټ نړیوال جام د درې ورځني سفر په موخه نن د چهارشنبې په سهار کابل ته راورسید
د افغانستان کرکټ بورډ وايي، چې دغه نړیوال جام به د غوره مراسمو په ترڅ کې بامیان، هرات او کندهار ولایتونو ته هم ولېږدول شي. په نړيوال جام کې د افغانستان ملي لوبډلې ته د ملاتړ کوونکو پیدا کېدل، خلکو ته خوښي ورکول او په درې ولایتونو کې د کپ وړلو پر مراسمو د بېلابېلو رسنیو رسنیز پوښښ هغه ټکي دي چې دغه اداره یې د مثبتو پایلو په تمه ده. د افغانستان د کرکټ بورډ مشر عزیزالله فضلي د چهارشنبې په ورځ د «مرغومې پر پنځمه» امریکا غږ ته وویل چې افغانستان ته د کرکټ نړیوال جام راوړل به د افغان لوبغاړو او عامو افغانانو د مورال له لوړولو سره مرسته وکړي. دود دا دی چې دا کپ د هر نړیوال جام د سیالیو نه مخکې هغو هېوادونو ته لېږدول کېږي چې د کرکټ نړیوال جام سیالیو کې برخه اخلي. له دې مخکې (د وږې په پنځمه) د کرکټ نړیوالې شورا ویلي و چې نړیوال کپ افغانستان ته د امنیتي ستونزو له کبله . دې خبر افغانستان کې د کرکټ مينه وال  او د هغوی په وینا د کرکټ نړیوالې شورا له افغانستان سره "دوه ګونی چلند" کوي. خو دوې اوونۍ وروسته د کرکټ نړیوالې شورا خپله پرېکړې ته تغیر ورکړ او اعلان یې وکړ چې د نورو هېوادونو سربېره به افغانستان ته هم دغه کپ ولېږدول شي. تر دې مخکې د ۲۰۱۵ کال نړیوال جام هم افغانستان ته راوړل شوی و چې یوازې کابل کې نندارې ته وړاندې شوی و. د افغانستان د کرکټ ملي ټیم په دویم ځل د کرکټ یو ورځني نړیوال جام کې ګډون کوي. د افغانستان لومړۍ لوبه د جون په لومړۍ اوونۍ کې د اسټرالیا سره ده.